**HUV 6.B 8.12.2020**

**VIANOČNÉ KOLEDY A PIESNE**

* Samotné slovo koleda pôvodne označovalo pieseň s náboženskou tematikou, ktorú deti spievali počas niekoľkých sviatkov (Vianoce, Traja králi, Veľká noc), keď obchádzali domy a koledovali o výslužku.
* Koleda je pôvodne z latinského slova calendae čiže prvý deň v roku.
* Pohanskí Slovania týmto slovom označovali slávnosti spojené so zimným slnovratom.
* Autorom prvej koledy je podľa legendy František z Assisi, takže tradícia kolied siaha až do 13. storočia.

Najznámejšou vianočnou koledou je **Tichá noc**. Z nemeckého originálu Stille Nacht je preložená do 300 jazykov. Vznikla v roku 1818. Tichá noc patrí k symbolom Vianoc už dvesto rokov.

 **Tichá noc**

*Tichá noc, svätá noc!*

*Všetko spí, všetko sní,*

*sám len svätý bdie dôverný pár,*

*stráži Dieťatko, nebeský dar.*

*Sladký Ježiško spí, sní,*

*nebesky ticho spí, sní.*

*Tichá noc, svätá noc!*

*Anjeli zleteli,*

*najprv pastierom podali zvesť,*

*ktorá svetom dnes dáva sa niesť:*

*Kristus, Spasiteľ je tu,*

*Tešiteľ sveta je tu!*

*Tichá noc, svätá noc!*

*Nežná tvár, lásky žiar*

*božsky rozsieva v jasličkách tam:*

*bije záchranná hodina nám*

*v Tvojom zrodení, Boh Syn,*

*Ježiško, Láska, Boh Syn!*

###

### **Rolničky, rolničky (Jingle bells)**

Pôvodne americká pieseň dostala podobu v mnohých ďalších jazykoch. Originál napísal v roku 1850 James Pierpoint ako pieseň na Deň vďakyvzdania pre deti v nedeľnej škole.

*Hurá, už je sneh, rozlieha sa smiech.*

*Deti kričia, zvonček znie, biele mámenie.*

*Sneh je vôkol nás, svetu dáva jas.*

*Rozlieha sa zvonenie, zima je tu zas.*

*Rolničky, rolničky, kto vám dal ten hlas?*

*Ježiško maličký a či Mikuláš?*

*Roľničky, roľničky, prinášajú sneh,*

 *piesne našej mamičky, Vianoce a smiech.*

### ***Do hory, do lesa valasi***

*Do hory, do lesa, valasi!*

*Či horí v tom našom salaši?*

*Radosť veľká sa zjavuje*

*a tento svet potešuje.*

*Vstávajte bratkovia k jasličkám,*

*aby ste zjavili svetlo nám.*

*Počkajte nás, milí bratkovia,*

*nebeskí lietajú poslovia.*

*Sláva Bohu, prespevujú,*

*pokoj ľuďom ohlasujú.*

*Vstaňte a vitajte vznešené*

*dieťatko ležiace na sene.*

**IŽ**

BÚVAJ DIEŤA KRÁSNE

<https://www.youtube.com/watch?v=0a3JnyMCqUE&ab_channel=Spievanky>

1.

Búvaj, dieťa krásne, uložené v jasle.

Búvaj, búvaj pachoľa, milostivé Jezuľa!

Budeme ťa kolísať, abys` mohol dobre spať.

Ježiško náš milý, aby sa ti snili

veľmi krásne sny, veľmi krásne sny.

2.

Drozdy a hrdličky, chystajte pesničky,

nech sa dieťa poteší na tom našom salaši.

Spev škovránka, slávika, k tomu pekná muzika.

My budeme s vami spievať za jasľami

Synu milému, Synu milému

3.

Hory, ticho buďte, Dieťa nezobuďte,

nech si ono podrieme na slame a na sene.

Aj vy milé fialky, zaváňajte do diaľky,

zavejte mu vône, pánovi na tróne,

ticho sladúčko, ticho sladúčko.